rejauldu/bengali-wikipedia huggingface dataset:
প্রিয়ম্বদা দেবী (১৮৭১ - ১৯৩৫) ছিলেন একজন প্রখ্যাত বাঙ্গালী কবি। তিনি সনেট রচনার জন্য প্রশংসিত হয়েছেন।  জন্ম ও প্রারম্ভিক জীবন প্রিয়ম্বদা দেবীর জন্ম ব্রিটিশ ভারতের অধুনা বাংলাদেশের পাবনা জেলার চাটমোহর উপজেলার গুনাইগাছা গ্রামে মাতামহের কর্মক্ষেত্রে। পৈতৃক নিবাস ছিল যশোরে। তার পিতা কৃষ্ণকুমার বাগচি। মাতা প্রসন্নময়ী দেবীও একজন কবি ছিলেন। মায়ের সঙ্গে মাতুলালয়েই তার জীবন কেটেছে।প্রখ্যাত সাহিত্যিক প্রমথ চৌধুরী ও কলকাতা হাইকোর্টের বিচারপতি স্যার আশুতোষ চৌধুরী ছিলেন তার মাতুল। প্রিয়ম্বদা ১৮৮৮ খ্রিস্টাব্দে বেথুন স্কুল থেকে এন্ট্রান্স এবং বেথুন কলেজ থেকে এফ.এ ও ১৮৯২ খ্রিস্টাব্দে বি.এ পাশ করেন। ওই বছরেই মধ্য প্রদেশের রায়পুরের আইনজীবী তারাপদ বন্দ্যোপাধ্যায়ের সঙ্গে তার বিবাহ হয়। ১৮৯৫ খ্রিস্টাব্দে তার স্বামী মারা যান এবং ১৯০৬ খ্রিস্টাব্দে তার একমাত্র পুত্রও মারা গেলে তিনি সমাজসেবা এবং কাব্যচর্চাকে জীবনের অঙ্গ করেন - হয়ে ওঠেন দুঃখবাদী কবি।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৪৩৫,   কাব্যচর্চা ছাত্রাবস্থাতেই প্রিয়ম্বদার প্রথম কবিতা প্রকাশিত হয় ভারতী পত্রিকায়। তার প্রথম গ্রন্থ "রেণু"-১৯০০ প্রকাশিত হবার সঙ্গে সঙ্গেই সাড়া পড়ে যায়।  কাব্যরচনায় তিনি রবীন্দ্রনাথের সহযোগিতা লাভ করেছিলেন। তাই তার কবিতায় রবীন্দ্রনাথের ছায়া সর্বত্র বিস্তারিত।  যে স্বাতন্ত্র্য ছিল তা হল প্রকাশরীতির বিশিষ্টতা। তার কবিতার প্রথম ও প্রধান লক্ষণ- মিতভাষিতা এবং সংস্কৃতকাব্যরীতির ধারা। তিনি অনেকগুলি উৎকৃষ্ঠ সনেটও রচনা করেছেন।    প্রিয়ম্বদা দেবীর কবিতাগ্রন্থের মধ্যে উল্লেখযোগ্য হল-  রেণু (১৯০১),   পত্রলেখা (১৯১০),  অংশু (১৯২৭)  চম্পা ও পারুল (১৯৩৯)তার মৃত্যুর পরে প্রকাশিত। অন্যান্য গ্রন্থ হল -  অনাথ  পঞ্চুলাল  কথা ও উপকথা  সমাজসেবা ও নারীশিক্ষা প্রিয়ম্বদা দেবী কাব্যচর্চার মাঝে সমাজসেবা ও নারীশিক্ষা বিস্তারের কাজে ব্রতী ছিলেন। নারীশিক্ষা প্রচলনের জন্য তিনি একাধিক মহিলা শিক্ষা-প্রতিষ্ঠানের সঙ্গে যুক্ত এবং দীর্ঘকাল ভারত-স্ত্রী-মহামণ্ডলের কর্মাধ্যক্ষা ছিলেন। ১৯১৫ খ্রিস্টাব্দে তিনি ব্রাহ্মবালিকা শিক্ষালয়ে শিক্ষকতাও করেছেন।    তথ্যসূত্র    সুকুমার সেন : বাঙ্গলা সাহিত্যের কথা, সপ্তম সংস্করণ।  বিষয়শ্রেণী:বাঙালি কবি বিষয়শ্রেণী:বাংলার নবজাগরণ বিষয়শ্রেণী:১৮৭১-এ জন্ম বিষয়শ্রেণী:১৯৩৪-এ মৃত্যু বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:বাঙালি লেখক বিষয়শ্রেণী:১৯৩৫-এ মৃত্যু বিষয়শ্রেণী:বাঙালি নারী শিল্পী বিষয়শ্রেণী:পাবনা জেলার ব্যক্তি বিষয়শ্রেণী:১৯শ শতাব্দীর ভারতীয় লেখিকা বিষয়শ্রেণী:১৯শ শতাব্দীর ভারতীয় লেখক বিষয়শ্রেণী:ভারতীয় নারী ঔপন্যাসিক
রাজ কিশোর (১৯৩৩ - ৭ এপ্রিল ২০১৮) ছিলেন একজন ভারতীয় অভিনেতা, যিনি প্রধানত হিন্দি চলচ্চিত্রে কাজ করতেন। তিনি শোলে (১৯৭৫), পড়োশন (১৯৬৮), দিওয়ার (১৯৭৫) সহ বিভিন্ন চলচ্চিত্রে অভিনয় করেছেন।   ব্যক্তিগত জীবন ও মৃত্যু  রাজ কিশোর লিজা কিশোরকে বিয়ে করেছিলেন। তাদের প্রেম কিশোর নামে একজন পুত্র রয়েছেন।  রাজ কিশোর ২০১৮ সালের ৭ এপ্রিল হৃদরোগে আক্রান্ত হয়ে মারা যান। মৃত্যুর সময় তার বয়স হয়েছিল ৮৫ বছর।   অভিনীত চলচ্চিত্র   রাম ঔর শ্যাম (১৯৬৭)  পড়োশন (১৯৬৮)  হরে রাম হরে কৃষ্ণ (১৯৭১)  শোলে (১৯৭৫)  দিওয়ার (১৯৭৫)  করিশমা কুদরত কা (১৯৮৫)  আসমান (১৯৮৪)  বোম্বে টু গোয়া (১৯৭২)  করণ অর্জুন (১৯৯৫)   তথ্যসূত্র    বহিঃসংযোগ     বিষয়শ্রেণী:১৯৩৩-এ জন্ম বিষয়শ্রেণী:২০১৮-এ মৃত্যু বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:হিন্দি চলচ্চিত্র অভিনেতা
সমাজবিজ্ঞানে, অভিজাত ধর্মকে প্রতীক, আচার ও বিশ্বাস হিসাবে সংজ্ঞায়িত করা হয় যা সেই ধর্মের নেতৃত্ব দ্বারা বৈধ হিসাবে স্বীকৃত।Bock, Wilbur. "Symbols in Conflict: Official versus Folk Religion," Journal for the Scientific Study of Religion 5 (Spring 1966): 204-12. অভিজাত ধর্ম প্রায়ই লোকধর্ম বা জনসাধারণের ধর্মীয় প্রতীক ও বিশ্বাসের সাথে বৈপরীত্য দেখা যায়। অভিজাত ধর্ম তখন "দাপ্তরিক ধর্ম" হিসাবে ধর্মের নেতাদের দ্বারা সমর্থিত।Liebman, Charles. The Ambivalent American Jew. Jewish Publication Society. (1973): 83-86. কিছু গবেষক ধারণাটিকে সম্ভাব্যভাবে অভ্যন্তরীণ ধর্মীয় বিভাজনের পরিসরে প্রয়োগ হিসাবে দেখেন যেমন গোঁড়া বনাম প্রচলিত, যাজক ও সাধারণের মধ্যে, অথবা ধর্মের ধনী অনুগামী এবং দরিদ্রদের মধ্যে।Duffy, E. (2006). Elite and popular religion: The Book of Hours and lay piety in the Later Middle Ages. Studies in Church History, 42, 140-161.   অভিজাত বনাম লোকধর্ম  অভিজাত ধর্মের প্রাথমিক অভিব্যক্তি ধর্মীয় মতাদর্শে, লোকধর্ম প্রাথমিকভাবে প্রকাশ করে ধর্মীয় আচার-অনুষ্ঠান ও প্রতীক। অভিজাত ধর্মের মতাদর্শ অভ্যন্তরীণভাবে একীভূত হিসাবে চিহ্নিত করা হয়, যখন বিভিন্ন ধর্মীয় লোক আচার-অনুষ্ঠানের অন্তর্নিহিত বিশ্বাস বা ধারণাগুলি একে অপরের সাথে বেমানান হতে পারে।Liebman, C. S. (1970). Reconstructionism in American Jewish Life. The American Jewish Year Book, 3-99. প্রধান আচার-অনুষ্ঠান সম্পর্কিত লোক ধর্মীয় রীতি, যেমন বয়সের অনুষ্ঠানের আগমন, তীব্র অভিজাত সমালোচনার বিষয় হয়ে উঠতে পারে।Schoenfeld, S. (1987). Folk Judaism, elite Judaism and the role of bar mitzvah in the development of the synagogue and Jewish school in America. Contemporary Jewry, 9(1), 67.  সাম্প্রদায়িকতাকে শক্তিশালী করা  সমাজবিজ্ঞানী চার্লস লিবম্যান তত্ত্ব দিয়েছিলেন যে নির্দিষ্ট গোষ্ঠীর সদস্যদের উপর অভিজাত ধর্মকে শক্তিশালী করার ফলে সাম্প্রদায়িকতার বিকাশ ঘটে।   তথ্যসূত্র   বিষয়শ্রেণী:ধর্মীয় সম্প্রদায় বিষয়শ্রেণী:ধর্মের সমাজবিজ্ঞান
রোয়াইলবাড়ী আমতলা ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা  বাংলাদেশের ১৯৯১ সালের জনগণনা অনুসারে রোয়াইলবাড়ী ইউনিয়নের জনসংখ্যা মোট ২১,২৭১ জন। এদের মধ্যে পুরুষ ৫০%, এবং নারী ৫০%। ইউনিয়নে ১৮ বৎসর বয়সী জনসংখ্যা ১০,৬৬০ জন।   শিক্ষা  রোয়াইলবাড়ী ইউনিয়নের সাক্ষরতার হার হচ্ছে ৬৯.৪%। এই ইউনিয়নে আছে রোয়াইলবাড়ি ফাজিল মাদ্রাসাসহ বেশ কয়েকটি শিক্ষা প্রতিষ্ঠান।   দর্শনীয় স্থান   কোটবাড়ী দুর্গ   রোয়াইলবাড়ি দুর্গ বা কোটবাড়ী দুর্গ এই ইউনিয়নে অবস্থিত একটি প্রাচীন দুর্গ ও বাংলাদেশের অন্যতম একাধিক প্রত্নতাত্ত্বিক স্থাপনার সমাহার। এটি বেতাই নদীর তীরে কেন্দুয়া উপজেলা সদর থেকে ১৩ কিলোমিটার দক্ষিণ-পশ্চিমে অবস্থিত।   বার দুয়ারী ঢিবি   রোয়াইলবাড়ি দুর্গের চারটি স্থাপনার মধ্যে অন্যতম এটি। বার দুয়ারী ঢিবির নির্মাণকাল সম্পর্কে সঠিক তথ্য পাওয়া যায় না তবে প্রত্নতত্ত্ববিদগণদের মধ্যে কেউ কেউ এটিকে সুলতানী আমলের স্থাপনা বলে মনে করেন। আবার কেউ কেউ এটিকে জনৈক কোন মুঘল জেনারেলের তৈরি স্থাপনা বলে মনে করেন। ৮০-এর দশকে আবিষ্কৃত এ স্থাপনাটি ১৯৮৭ সালে বাংলাদেশ প্রত্নতত্ত্ব অধিদপ্তর সংরক্ষিত পরাকীর্তি হিসেবে নথিভূক্ত করে। বার দুয়ারী ঢিবিটি রোয়াইলবাড়ি দুর্গের সীমানা প্রাচীরের ভেতর দক্ষিণাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়। খননের ফলে এখানে পাওয়া যায় একটি মসজিদের ধ্বংসাবশেষ।   বুরুজ ঢিবি   রোয়াইলবাড়ি দুর্গের চারটি স্থাপনার মধ্যে দ্বিতীয় প্রধান স্থাপনা এটি। বুরুজ ঢিবিটি রোয়াইলবাড়ি দুর্গের সীমানা প্রাচীরের ভেতর উত্তরাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়। খননের ফলে এখানে পাওয়া যায় একটি ইমারতের ধ্বংসাবশেষ।   ছাদবিহীন পুরাতন ইমারত   রোয়াইলবাড়ি দুর্গের চারটি স্থাপনার মধ্যে এটি একটি গুরুত্বপূর্ণ স্থাপনা। এটাতে মোট পাঁচটি কক্ষ রয়েছে। সাম্প্রতিককালের প্লাস্টার দেবার কারণে স্থাপনাটি খারাপভাবে ক্ষতিগ্রস্ত হয়েছে।    কবরস্থান রোয়াইলবাড়ি দুর্গের আরেকটি স্থাপনা হচ্ছে এর অভ্যন্তরে অবস্থিত কবরস্থানের স্থাপনা। এটিকে নিয়ামত বিবির মাজার ও ডেঙ্গু মিয়ার সমাধি হিসেবে উল্লেখ করা হয়েছে। বর্তমানে এখানে একটি বাঁধাই করা সুড়ঙ্গের অবশেষ টিকে রয়েছে।   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান লুৎফর রহমান আকন্দ স্বতন্ত্র  ক্রমিকনামমেয়াদ০১০২০৩০৪০৫০৬০৭   আরও দেখুন    ময়মনসিংহ বিভাগ  নেত্রকোণা জেলা   তথ্যসূত্র   বিষয়শ্রেণী:কেন্দুয়া উপজেলার ইউনিয়ন
সিনোফর্ম কোভিড-১৯ টিকা নামে পরিচিতসিনোফর্ম বিবিআইবিপি-কর্ভিHow the Sinopharm Vaccine Works Jonathan Corum and Carl Zimmer 22 March 2021, www.nytimes.com, accessed 11 April 2021 সিনোফর্ম দ্বারা বিকশিত দুটি নিষ্ক্রিয় ভাইরাস ভিত্তিক কোভিড-১৯ টিকার মধ্যে একটি। সিনোফর্ম দ্বারা নির্মিত নিষ্ক্রিয় ভাইরাস ভিত্তিক অন্য কোভিড-১৯ টিকাটি ডাব্লুআইবিপি-কর্ভি তুলনামূলকভাবে কম সফল। টিকাটির ২০২০ সালের ডিসেম্বর মাসের শেষের দিকে ৬০,০০০ জনের বেশি অংশগ্রহণকারীসহ আর্জেন্টিনা, বাহরাইন, মিশর, মরক্কো, পাকিস্তান, পেরু ও সংযুক্ত আরব আমিরাতে (উইএই) তৃতীয় ধাপের পরীক্ষায় অনুষ্ঠিত হয়। বিবিআইবিপি-কর্ভি টিকাটি করোনোভ্যাক ও বিবিভি১৫২-এর সাথে একই রকম প্রযুক্তি দ্বারা কোভিড-১৯-এর জন্য তৈরিকৃত নিষ্ক্রিয় ভাইরাস ভিত্তিক টিকা।  সংযুক্ত আরব আমিরাত তৃতীয় পর্যায়ের পরীক্ষার অন্তর্বর্তীকালীন ফলাফল ৯ই ডিসেম্বর ঘোষণা করে, ফলাফল থেকে জানাযায় বিবিআইবিপি-কর্ভি কোভিড-১৯ সংক্রমণের বিরুদ্ধে ৮৬% কার্যকরী। সিনোফর্ম ডিসেম্বর মাসের শেষের দিকে ঘোষণা করে, যে টিকার অভ্যন্তরীণ বিশ্লেষণ ৭৯% কার্যকারিতার নির্দেশ করেছে। এমআরএনএ-র টিকাসমূহ যেমন ফাইজার-বায়োএনটেক কোভিড-১৯ টিকা ও এমআরএনএ-১২৭৩ উচ্চ কার্যকারিতা ৯০% এর বেশি দেখিয়েছে, তবে উক্ত টিকাসমূহকে ডিপ-ফ্রিজের সুবিধা ও ট্রাকের প্রয়োজনীয়তা বর্তমানে বিতরণ সমস্যার সম্মুখীন করেছে। বিআইবিপি-কর্ভিকে সাধারণ রেফ্রিজারেটেড তাপমাত্রায় স্থানান্তরিত এবং সংরক্ষণ করা যেতে পারে।  বিবিআইবিপি-কর্ভি এশিয়া, আফ্রিকা, দক্ষিণ আমেরিকা, ও ইউরোপের কয়েকটি দেশে টিকাদানের জন্য ব্যবহৃত হচ্ছে। সিনোফর্ম ২০২১ সালে বিবিআইবিপি-কর্ভির এক বিলিয়ন ডোজ উৎপাদন করবে বলে আশাবাদী। সিনোফর্ম ২৬শে মার্চ বলেছিল যে ৮০ মিলিয়নেরও বেশি ডোজ প্রদান করা হয়েছে।  বিশ্ব স্বাস্থ্য সংস্থা (ডাব্লুএইচও) ২০২১ সালের ৭ই মে সিনোফর্ম কোভিড-১৯ টিকাকে কোভিড-১৯ টিকার গ্লোবাল বৈশ্বিক প্রাপ্তার (সিওএভিএক্স) জন্য জরুরী ব্যবহারের অনুমোদিত টিকাসমূহের তালিকায় যুক্ত করে।  তথ্যসূত্র  বহিঃসংযোগ  বিষয়শ্রেণী:কোভিড-১৯ টিকা বিষয়শ্রেণী:রোগীভিত্তিক পরীক্ষণ
কাবুলিওয়ালা (হিন্দি: काबुलीवाला) হল ১৯৬১ সালে মুক্তিপ্রাপ্ত একটি হিন্দি চলচ্চিত্র। এই ছবিটি রবীন্দ্রনাথ ঠাকুরের ছোটগল্প "কাবুলিওয়ালা"  অবলম্বনে নির্মিত। ছবিটি পরিচালনা করেন হেমেন গুপ্ত। ছবিতে মুখ্য ভূমিকায় অভিনয় করেন বলরাজ সাহানি, ঊষা কিরণ, সজ্জন, সোনু ও বেবি ফরিদা। "Of Kabuliwala and Unconditional Love" , by Dinesh Raheja, Rediff.com.Kabuliwala New York Times.  কাহিনি কাবুলিওয়ালা ছবির গল্পটি খুব সরল। এটি আব্দুল রহমত খান নামে এক আফগান (বলরাজ সাহানি) মেওয়াওয়ালা ও মিনি (সোনু) নামে একটি বালিকার গল্প। রহমত তার মেয়ে আমিনাকে (বেবি ফরিদা) কাবুলে রেখে কলকাতায় এসেছিল ফল বিক্রি করতে। সেখানে মিনি'র মধ্যে সে নিজের মেয়েকে খুঁজে পায় এবং তাকে স্নেহ করতে শুরু করে।  অভিনেতা-অভিনেত্রী  বলরাজ সাহানি – আব্দুল রহমত খান  সোনু - মিনি  ঊষা কিরণ – মিনির মা রমা  পদ্মা  লক্ষ্মী  সরিতা দেবী  আনোয়ারি বাই  লীলা আগা  বেবি ফরিদা  অসিত সেন - ভোলা  প্রেক্ষাপট হেমেন গুপ্ত ছিলেন সুভাষচন্দ্র বসু'র ব্যক্তিগত সচিব। তিনি একাধিক ছবি পরিচালনা করেছিলেন। এগুলোর মধ্যে বিশেষভাবে উল্লেখযোগ্য বলরাজ সাহানি অভিনীত টকসাল (১৯৫৬) এবং নেতাজি সুভাষচন্দ্র বসু (১৯৬৬)। বাংলার বাইরে রবীন্দ্রনাথের কাহিনি অবলম্বনে সবচেয়ে সফল ছবিটি ছিল হেমেন গুপ্তের কাবুলিওয়ালা। এই ছবিটি প্রযোজনা করেছিলেন বিমল রায় এবং এতে অভিনয় করেন বিশিষ্ট অভিনেতা বলরাজ সাহানি। অন্যান্য রবীন্দ্ররচনা-ভিত্তিক চলচ্চিত্রে বিষয় ও সময়কালের উপর অধিক গুরুত্ব আরোপ করা হলেও এই ছবিতে মানবতাবাদ, পরিচয় ও বৈচিত্রের ধ্রুপদি দৃষ্টিভঙ্গিটি প্রদর্শিত হয়েছে। মূল গল্পটি ১৮৯০-এর দশকে সাধনা নামে এক বাংলা সাহিত্য পত্রিকায় প্রকাশিত হয়েছিল। গল্পটি বাংলা থেকে ইংরেজিতে অনুবাদ করেন ভগিনী নিবেদিতা। অনুবাদটি মডার্ন রিভিউ পত্রিকায় প্রকাশিত হয়েছিল।  সাউন্ডট্র্যাক ছবিটির সংগীত পরিচালনা করেন সলিল চৌধুরী এবং গীত রচনা করেন প্রেম ধবন ও গুলজার।   অ্যায় মেরে প্যারে বতন – মান্না দে (কথা: প্রেম ধবন)  গঙ্গা আয়ি কাহাঁ সে – হেমন্ত কুমার  কাবুলিওয়ালা – হেমন্ত কুমার, উষা মঙ্গেশকর  ও ইয়া কুরবান – মহম্মদ রফি  তথ্যসূত্র  বহিঃসংযোগ      বিষয়শ্রেণী:১৯৬১-এর চলচ্চিত্র বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:ছোট কল্পকাহিনী অবলম্বনে চলচ্চিত্র বিষয়শ্রেণী:সলিল চৌধুরী সুরারোপিত চলচ্চিত্র
করিম উদ্দিন ভরসা ( - ২৩ জুলাই ২০২২) বাংলাদেশের একজন রাজনীতিবিদ ছিলেন। তিনি রংপুর-১ ও রংপুর-৪ আসনের সংসদ সদস্য ছিলেন।   প্রাথমিক জীবন  করিম উদ্দিন ভরসা  সালে রংপুর জেলার কাউনিয়া উপজেলায় জন্মগ্রহণ করেন।  তার ২ জন স্ত্রী মোসাৎ সকিনা বেগম ও মোসাৎ সুলতানা রাজিয়া। তার ১৬ সন্তান যথাক্রমে মোঃ সিরাজুল ইসলাম ভরসা, মোঃ শফিকুল ইসলাম ভরসা, মোঃ সাইদুল ইসলাম ভরসা, মোঃ শামসুল ইসলাম ভরসা, মোঃ কবিরুল ইসলাম ভরসা, মোঃ শরিফুল ইসলাম ভরসা, মোঃ কামরুল ইসলাম ভরসা, মোঃ সাইফুল উদ্দিন ভরসা, মোঃ খাইরুল ইসলাম ভরসা, মোঃ মনিরুল ইসলাম ভরসা, মোসাৎ জোৎস্না বেগম, মোসাৎ রোকসানা বেগম, মোসাৎ নাজমা বেগম, মোসাৎ বিলকিস বেগম, মোসাৎ নাসিমা বেগম, মোসাৎ কাউসার জাহান (বিউটি)।   রাজনৈতিক জীবন  ১৯৯১ সালের সেপ্টেম্বরে রংপুর-১ আসন থেকে উপনির্বাচনে জাতীয় পার্টির প্রার্থী হিসেবে সংসদ সদস্য নির্বাচিত হন করিম উদ্দিন ভরসা। এরআগে রংপুর-১ আসনসহ পাঁচটি আসনে নির্বাচিত এরশাদ রংপুর-৩ আসন রেখে বাকিগুলো থেকে পদত্যাগ করার সিদ্ধান্ত নিলে এই উপ-নির্বাচন অনুষ্ঠিত হয়।  করিম উদ্দিন ভরসা সপ্তম ও অষ্টম নির্বাচনে রংপুর-৪ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হন।  করিম উদ্দিন ভরসা জাতীয় পার্টির প্রেসিডিয়াম সদস্য ও রংপুর জেলা জাতীয় পার্টির সভাপতি হিসেবেও দায়িত্ব পালন করেন।   মৃত্যু  ২০২২ সালের ২৩ জুলাই ঢাকার এভারকেয়ার হাসপাতালে মৃত্যুবরণ করেন। এর কিছুদিন আগে তিনি কোভিড-১৯ এ আক্রান্ত হয়ে হাসপাতালে ভর্তি হন।  তথ্যসূত্র   বিষয়শ্রেণী:২০২২-এ মৃত্যু বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশী শিল্পপতি বিষয়শ্রেণী:জাতীয় পার্টির রাজনীতিবিদ বিষয়শ্রেণী:রংপুর জেলার রাজনীতিবিদ বিষয়শ্রেণী:১৯৩০-এর দশকে জন্ম বিষয়শ্রেণী:২০শ শতাব্দীর বাংলাদেশী ব্যবসায়ী
thumb|right|১৯৫৪-এর দ্য হাই এন্ড মাইটি চলচ্চিত্রএ জন ওয়েন রবার্ট স্ট্যাক-কে চড় মারছেন।  চড় বা থাপ্পড় মারা বলতে বোঝায় কোনো ব্যক্তিকে হাতের তালু ব্যবহার করে আঘাত করা।  ব্যাকরণ এবং শব্দার্থ শব্দটি প্রথম ১৬৩২ সালে নথি করা হয়, সম্ভবত ধ্বন্যাত্মক শব্দগঠনের একটি প্রকারে।চড় (ইংরেজি), Online Etymology Dictionary  প্রয়োগ এবং অর্থ সাংস্কৃতিক দৃষ্টিভঙ্গি আরও দেখুন তথ্যসূত্র  বিষয়শ্রেণী:আঘাত (মার্শাল আর্ট) বিষয়শ্রেণী:দুর্ব্যবহার বিষয়শ্রেণী:পরপীড়ন
অমর সিংহ ব্রহ্মচালের রাজা উপানন্দের সামরিক সেনাপতি এবং পরবর্তীকালে তিনি এই অঞ্চলের রাজা ছিলেন।  জীবনী  অমর সিং রাজা জয়ানন্দ শাসিত ব্রহ্মচল (দক্ষিণ সিলেট) একটি সাধারণ সামরিক কর্মকর্তা হিসাবে কাজ শুরু করেছিলেন। জয়ানন্দের দুটি ছেলে ছিল, বড় ছেলে শ্রীনন্দ ও ছোট ছেলে উপনন্দ। ​শ্রীনন্দের দীর্ঘস্থায়ী বাতজনিত রোগের সুযোগ নিয়ে সিংহাসন গ্রহণ থেকে বড় ভাইয়ের বিরুদ্ধে ষড়যন্ত্র করেছিলেন। উপনন্দকে তাঁর পক্ষে যোগ দিতে পেরেছিলেন। শ্রীনলদা এই প্রস্তাব বিরুদ্ধে প্রতিবাদ করেছিল কিন্তু সফল হয়নি এবং পালিয়ে কামরূপ কামাখ্যায় যায় যেখানে তিনি একটি মনদিরে সন্ন্যাসী শুরু করবেন। রাজকীয় আধিকারিকদের গ্রহণের সাথে সাথে উপনন্দ ব্রহ্মচালের রাজা হন এবং পরবর্তীকালে অমর সিং প্রধান সামরিক জেনারেল হন।  উত্তর গৌড় কিংডম এবং দক্ষিণ ব্রহ্মচলের মধ্যে দীর্ঘকাল ধরে চলমান দ্বন্দ্বের জমির ঝামেলা অব্যাহত রেখেছে। গৌড়ের রাজা গোবর্ধন উপানন্দের পছন্দ না হওয়ায় ব্রহ্মচলকে অনুপ্রবেশ করতে চেয়েছিলেন। রাজা তাঁর নিজের সামরিক জেনারেল বীরভদ্রকে তাঁর কন্যাকে অমর সিংয়ের সাথে বিবাহ দেওয়ার জন্য আদেশ দিয়ে উপনানের সামরিক জেনারেল অমর সিংহের পক্ষে যেতে সক্ষম হন। প্রতিবাদ সত্ত্বেও অমর সিং ও চন্দ্রকালার মধ্যে বিবাহ সফল হয়েছিল এবং সিং জেনারেল বীরভদ্রের সাথে সুসম্পর্ক বজায় রেখেছিলেন।  সিংহ ব্রাহ্মাচলের ঠিক দক্ষিণে ত্রিপুরা রাজার সীমান্তরক্ষী কুকি সেনাদের রাজি করান, রাতের গভীর রাতে রাজা উপানন্দের প্রাসাদে অভিযান চালান। পরিকল্পনাটি সফল হয়েছিল কুকিরা প্রাসাদের বেশিরভাগ বন্দীদের হত্যা করেছিল। রাজা উপানন্দের মৃত্যুর দিকে এক যুদ্ধের সূচনা হয়েছিল। সিং গোবর্ধনের অনুমতি নিয়ে ব্রহ্মচালের নিয়ন্ত্রণ নিয়েছিলেন। গোবর্ধনের প্রতিবেশী রাজ্যগুলিকে জোটবদ্ধ করার নেশা শেষ হয়নি, তিনি সিংহকে ব্রহ্মচালের পূর্বেও পাহাড়ি রাজাদের বিরুদ্ধে যুদ্ধ করার নির্দেশ দিয়েছিলেন।  দ্বিপ্রা কিংডমের রাজা রতন মানিক্যকে সিংয়ের বিশ্বাসঘাতকতা এবং কীভাবে তিনি কুকি প্রধানদের ঠকিয়েছিলেন তা অবহিত করেছিলেন, তিনি সিদ্ধান্ত নিয়েছিলেন যে তিনি পদক্ষেপ নেবেন। রতন বিশ্বাস করেছিল যে গৌর প্রশাসন খুব দূরে চলেছে এবং গোবর্ধনের প্রতিবেশী রাজ্যগুলিতে আক্রমণ করার অভিলাষকেও থামিয়ে দেওয়ার সিদ্ধান্ত নিয়েছে। তিনি সিংকে আক্রমণ করার জন্য ব্রহ্মচালের দিকে একটি দল পাঠিয়েছিলেন। সিংহের বাহিনী সংখ্যাগরিষ্ঠ ছিল এবং গোবর্ধনের কাছে সহায়তা চেয়েছিল। জয়ন্তীয়া রাজ্য গোবর্ধন জৈন্তিয়া কিংডম থেকে উত্তরে আগ্রাসনের মুখোমুখি হওয়ায় সহায়তা করতে পারেন নি। সিংহ ত্রিপুরা বাহিনী কর্তৃক নিহত হয়েছিল এবং কুকি প্রধানরা ব্রহ্মচলকে ত্বিপ্রা রাজ্যে সংযুক্ত করেছিলেন। জয়দেব রায় উপনন্দের মন্ত্রীর পুত্র জয়দেব রায়কে ত্রিপুরীদের অধীনে সামন্ত শাসক করা হয়েছিল।   তথ্যসূত্র   বিষয়শ্রেণী:ভারতীয় হিন্দু বিষয়শ্রেণী:১৩শ শতাব্দীর শাসক বিষয়শ্রেণী:১৩শ শতাব্দীর ভারতীয় ব্যক্তি বিষয়শ্রেণী:সিলেটের শাসক
জাহান উদ্দিন আহমেদ, মৌলভী জাহান উদ্দিন আহমেদ নামেও পরিচিত, ছিলেন প্রজা সমাজতান্ত্রিক দলের একজন ভারতীয় রাজনীতিবিদ এবং ১৯৬৭ সালের চতুর্থ সাধারণ নির্বাচনে নির্বাচিত সংসদ সদস্য। তিনি আসামের ধুবড়ী লোকসভা কেন্দ্র থেকে নির্বাচনে প্রতিদ্বন্দ্বিতা করেছিলেন।   জীবন এবং পটভূমি  জাহান ১৯০৪ সালের ১১ ফেব্রুয়ারি আসাম রাজ্যে জন্মগ্রহণ করেন। তিনি কটন ইউনিভার্সিটি থেকে এবং আধুনিক সময়ের বিআরএম সরকারি আইন কলেজ থেকে শিক্ষা গ্রহণ করেন যেখানে তিনি বিজ্ঞান এবং আইনে স্নাতক ডিগ্রি লাভ করেন। প্রজা সোশ্যালিস্ট পার্টির সাথে রাজনৈতিক সম্পর্ক স্থাপনের আগে তিনি আসামের ইউনাইটেড পিপলস পার্টির সাথে যুক্ত ছিলেন। তিনি ১৯৩৮ সালে আসাম সরকারের রাজস্ব বিভাগ এবং শিক্ষা বিভাগের জন্য সংসদ সচিবের দায়িত্ব পালন করেন। এছাড়াও তিনি ১৯৩৮ থেকে ১৯৬১ সাল পর্যন্ত আইনসভার সদস্য হিসেবে দায়িত্ব পালন করেন এবং তারপর ১৯৬৭ সালে সংসদীয় নির্বাচনে অংশগ্রহণ করেন।   ব্যক্তিগত জীবন  জাহান আরাবুদ্দিন মুহাম্মদের কাছে জন্মগ্রহণ করেন এবং ১ জুন ১৯২৫ সালে জোহরা খাতুনের সাথে বিবাহ বন্ধনে আবদ্ধ হন। তার তিন ছেলে ও দশ মেয়ে ছিল।   তথ্যসূত্র   বিষয়শ্রেণী:আসামের লোকসভা সদস্য বিষয়শ্রেণী:প্রজা সমাজতান্ত্রিক দলের রাজনীতিবিদ বিষয়শ্রেণী:আসামের রাজনীতিবিদ বিষয়শ্রেণী:আসামের ব্যক্তি বিষয়শ্রেণী:১৯শ শতাব্দীর ভারতীয় রাজনীতিবিদ বিষয়শ্রেণী:মৃত্যুর সাল অনুপস্থিত বিষয়শ্রেণী:চতুর্থ লোকসভার সদস্য বিষয়শ্রেণী:১৯০৪-এ জন্ম
ব্রিগেডিয়ার টেরেন্স হিউ ক্লার্ক, সিবিই (১৭ ফেব্রুয়ারি ১৯০৪ - ২৬ মে ১৯৯২) একজন ব্রিটিশ সেনা কর্মকর্তা এবং রাজনীতিবিদ ছিলেন।   সংসদীয় কর্মজীবন  পার্লামেন্টে ক্লার্ক শক্তিশালী প্রতিরক্ষার একজন উকিল ছিলেন, এবং রক্ষণশীল এমপিদের "সুয়েজ গ্রুপে" যোগদান করেছিলেন যারা সুয়েজ খাল নিয়ে মিশরীয় সরকারের শক্তিশালী দ্বন্দ্ব চেয়েছিলেন, এবং ১৯৫৬ সালের সুয়েজ সংকটে যুদ্ধবিরতির পর তিনি একটি ভোট অনুমোদনকারী সরকার থেকে বিরত ছিলেন। নীতি তিনি বেশ কয়েকজন ব্রিটিশ কমিউনিস্টের বিরুদ্ধে রাষ্ট্রদ্রোহের অভিযোগে বিচারের আহ্বান জানান যখন প্রতিরক্ষা মন্ত্রক প্রকাশ করেছিল যে তারা কোরিয়ায় ব্রিটিশ যুদ্ধবন্দীদের পরিদর্শন করেছিল তাদের ত্রুটির জন্য প্ররোচিত করার চেষ্টা করার জন্য।  ক্লার্ক সাইপ্রাসের আর্চবিশপ মাকারিওসের একজন শক্তিশালী প্রতিপক্ষ ছিলেন এবং ১৯৬০ সালে প্রতিবাদ করেছিলেন যে মালাউইয়ের ব্রিটিশ-শিক্ষিত স্বৈরশাসক ডঃ হেস্টিংস বান্ডা "আমার প্রতি চিৎকার করেছিলেন এবং এমন আচরণ করেছিলেন যে আমি আগে কোনো ইংরেজ বা আফ্রিকান রাজনীতিবিদকে দেখেনি" ( ক্লার্ক চেয়েছিলেন ফেডারেশন অফ রোডেশিয়া এবং নিয়াসাল্যান্ড চালিয়ে যেতে)।   তথ্যসূত্র    হু ওয়াজ কে  এম. স্টেনটন এবং এস. লিস, হু'স হু অফ ব্রিটিশ এমপিস ভলিউম। IV (হারভেস্টার প্রেস, 1981)  মৃত্যুদণ্ড, দ্য টাইমস, 27 মে 1992   বহিঃসংযোগ     বিষয়শ্রেণী:রয়্যাল মিলিটারি কলেজ, স্যান্ডহার্স্টের স্নাতক বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:হেইলিবারি এবং ইম্পেরিয়াল সার্ভিস কলেজে শিক্ষিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:১৯৯২-এ মৃত্যু বিষয়শ্রেণী:১৯০৪-এ জন্ম
জোহানস্‌ , জান অথবা জোহান ভারমির (; ১৬৩২ – ডিসেম্বর ১৬৭৫) ছিলেন একজন ডাচ চিত্রকর যিনি মধ্যবিত্ত শ্রেণীর অন্দরমহলের চিত্রাঙ্কনের জন্য সুবিদিত। তিনি ছিলেন তার সময়ের নিজে আঞ্চলের একজন সফল চিত্রকর। মৃত্যুর সময় পর্যন্ত তিনি স্ত্রী-সন্তানদের নিয়ে ঋণের ভারে জর্জরিত ছিলেন বলে এটা মনে করা হয় যে তিনি কখনোই খুব বিত্তশালী ছিলেন না, এবং এর কারণ সম্ভবত: এই যে, তিনি তুলনামূলকভাবে কম চিত্র অঙ্কন করেছিলেন।  ভারমির ধীরে ধীরে এবং যত্নের সাথে অাঁকতেন এবং এর জন্য তিনি ব্যবহার করতেন উজ্জ্বল রং এবং কখনো কখনো নীলকান্তমণি এবং ভারতীয় হরিত্ দিয়ে তৈরি রঙ্গক। তিনি চিত্রে অত্যন্ত নিপুনতার সাথে আলোকের ব্যবহারের জন্য পরিচিত   আরও দেখুন   জোহানস্‌ ভারমিরের অঙ্কিত চিত্রের তালিকা  ওলন্দাজ স্বর্ণ যুগের চিত্রকলা   টীকা    তথ্যসূত্র              অতিরিক্ত পঠন              isbn= 0-19-280302-6  .     বহিঃসংযোগ    Johannes Vermeer, biography at Artble  Essential Vermeer, website dedicated to Johannes Vermeer  Johannes Vermeer in the Encyclopædia Britannica  Vermeer Center Delft, center with tours about Vermeer  বিষয়শ্রেণী:১৬৩২-এ জন্ম বিষয়শ্রেণী:১৬৭৫-এ মৃত্যু * বিষয়শ্রেণী:চিত্রশিল্পী বিষয়শ্রেণী:ওলন্দাজ চিত্রশিল্পী বিষয়শ্রেণী:ওলন্দাজ স্বর্ণ যুগের চিত্রশিল্পী
চতুরাজি বা চার রাজা চারজন খেলোয়াড়ের জন্য দাবার মত খেলা। ১০৩০ খ্রিষ্টাব্দের আবু রায়হান আল বিরুনির ভারত বিষয়ক গ্রন্থে এই খেলার প্রথম উল্লেখ পাওয়া যায়। Murray প্রকৃতপক্ষে দুইটি পাশার গুটি ব্যবহার করে খেলার জন্য এই খেলা সম্ভাবনার ওপর নির্ভরশীল।   ইতিহাস   ক্যাপ্টেন হিরাম কক্স প্রথমে চারজন খেলোয়াড়ের পাশার গুটি ব্যবহারের খেলাকে চতুরাজির বদলে চতুরঙ্গ বলে উল্লেখ করেন এবং তার মতে চতুরাজি ছিল চতুরঙ্গের কিস্তিমাতের নাম।Forbes, page 18 পরবর্তীকালে অধ্যাপক ডানকান ফোর্বস ক্যাপ্টেন কক্সের তত্ত্বকে সম্প্রসারিত করে তাদের কক্স-ফোর্বস তত্ত্বতে বলেন যে, চতুরাজি থেকে দুই জনের খেলা চতুরঙ্গ খেলার উৎপত্তি হয়, যার থেকে পরবর্তীকালে আধুনিক দাবা খেলার উৎপত্তি হয়। তাদের মতে চতুরাজি থেকে পাশার গুটি সরিয়ে পরবর্তীকালে সম্ভাব্যতার বদলে বুদ্ধিকে স্থান দেওয়া হয়।Four-Handed Chaturanga by Jean-Louis Cazaux.   খেলার নিয়ম    গুটির চাল   চারটি বিভিন্ন রঙের গুটি দিয়ে এই খেলাটি হয়ে থাকে। চারজন খেলোয়াড় প্রত্যেকে একটি করে রঙের গুটি পায়। প্রত্যেক খেলোয়াড় পেছনের সারিতে চারটি বল ও তার ঠিক সামনের সারিতে চারটি বোড়ে পায়। চারটি বল হল রাজা, গজ, ঘোড়া এবং নৌকা। রাজা দাবা খেলার রাজার মতো চাল দিতে পারে। গজ দাবার নৌকার মত এবং ঘোড়া দাবার ঘোড়ার মত চাল দিতে পারে। নৌকার চাল সতরঞ্জের আলফিলের মতো চাল দেয়। এই নিয়মে নৌকা আড়াআড়ি ভাবে দুই ঘর অন্য গুটিকে টপকে যেতে পারে।  বোড়ে দাবার বোড়ের মত চাল দিতে পারে, কিন্তু প্রথমে জোড়া ঘর যেতে পারে না। বোড়ের উত্তরণ দাবার নিয়মের মতো উল্টো দিকের সারিতে হয় যেমন, g স্তম্ভে থাকা চিত্রের লাল বোড়ের উত্তরণ a স্তম্ভে হয়। কিন্তু দাবার বোড়ের উত্তরণ মতো চতুরাজিতে বোড়ে যে কোন বল প্রতিস্থাপিত করতে পারে না। বোড়েটি যে প্রারম্ভিক অবস্থায় সারি বা স্তম্ভে ছিল, শুধু সেই সারি বা স্তম্ভের বল দ্বারাই প্রতিস্থাপিত হতে পারে ফলে এতে রাজা দ্বারাও প্রতিস্থাপিত হওয়ার সুযোগ থাকে।   নৌকার জয়   কোন নৌকা কোন স্থানে গেলে যদি ২×২ চতুর্ভুজের প্রত্যেকটি ঘরেই অন্য প্রতিপক্ষের নৌকা থাকে, তবে প্রথম নৌকা বাকি তিন নৌকাকে দখল করতে পারবে। এই নিয়মকে নৌকার জয় বলে।   পাশার গুটির দান   পাশার গুতি দুটি চার তল বিশিষ্ট কাঠির মতো দেখতে। প্রত্যেক সুযোগে, পাশার দুটি গুটি একসঙ্গে ফেলা হয়। খেলোয়াড়দের বাতাসে গুটিগুলি ছুড়ে লুফতে হয়। গুটির ওপর লেখা সংখ্যা দিয়ে খেলার চাল দেওয়া হয়। এতে ১ ও ৬ সংখ্যা থাকে না।   ৫ : বোড়ে বা রাজা  ২ : নৌকা  ৩ : ঘোড়া  ৪ : গজ  প্রত্যেক দানে দুইটি পাশার গুটির জন্য দুইটি চাল দেওয়া যায়। খেলোয়াড় এক বা ভিন্ন গুটি সরাতে পারে বা চাইলে দান নাও দিতে পারেন।   ফলাফল   এই খেলায় কিস্তি বা কিস্তিমাত নেই। রাজাকেও খেলা থেকে উচ্ছেদ করা যায়। বিপক্ষের গুটি উচ্ছেদ করে পয়েন্ট সংগ্রহ করা হয়। খেলার উদ্দেশ্য হল খেলার শেষে যত বেশি সংখ্যক সম্ভব পয়েন্ট সংগ্রহ করে নিয়ে বিজয়ী হওয়া। গুটির পয়েন্টগুলি হল নিম্নরূপঃ  বোড়ে: ১  নৌকা: ২  ঘোড়া: ৩  গজ: ৪  রাজা: ৫ যে খেলোয়াড় তিন প্রতিপক্ষের তিনটি রাজাই উচ্ছেদ করতে পারেন, তাকে ৫৪ পয়েন্ট দেওয়া হয়।   তথ্যসূত্র    Duncan Forbes (1860), The History of Chess, W. H. Allen & Company.     আরো পড়ুন         বহিঃসংযোগ   Chaturanga for four players by Hans Bodlaender.  Chaturaji software, including multi-media encyclopedia with Cox-Forbes theory.  Four-handed chaturanga with dice implementation for Zillions of Games.  বিষয়শ্রেণী:ক্রীড়া বিষয়শ্রেণী:দাবা বিষয়শ্রেণী:দাবার ইতিহাস
তারকানা বালক (যা নারিওকোতোমি বালক নামেও পরিচিত), হচ্ছে কেএনএম-ডব্লিউটি ১৫০০০ জীবাশ্মকে দেয়া একটি নাম। এটি হোমো এরগ্যাস্টার প্রজাতির একজন কিশোরের প্রায় সম্পূর্ণ কঙ্কাল, যিনি ১.৫ থেকে ১.৬ মিলিয়ন বছর আগে পৃথিবীতে বেঁচে ছিলেন। এই নমুনাটি এ পর্যন্ত পাওয়া প্রাচীন মানবের সবচেয়ে পূর্ণাঙ্গ কঙ্কাল। ১৯৮৪ সালে কামোয়া কিমিউ কেনিয়ার তারকানা হ্রদের কাছে নারিওকোতোমি নদীর তীরে এই জীবাশ্মটি আবিষ্কার করেন।  ধারণা করা হয়, কঙ্কালটির বয়স ৭ থেকে ১১ বছরের মধ্যে।   অঙ্গসংস্থান  কঙ্কালটিতে মোট ১০৮টি হাড় রয়েছে, যা এ পর্যন্ত খুঁজে পাওয়া সবচেয়ে পূর্ণাঙ্গ প্রাচীন মানবের জীবাশ্ম। মারা যাওয়ার সময় কিশোরটির উচ্চতা ১.৬ মিটার (৫ ফুট ৩ ইঞ্চি) এবং ওজন ৪৮ কেজি (১০৬ পাউন্ড) ছিল।   রোগ  তারকানা বালকের জন্মগত ত্রুটি ছিল বলে সন্দেহ করা হয়। সে ছিল বামন অথবা তার মেরুদণ্ড বাঁকা ছিল।   তথ্যসূত্র   বিষয়শ্রেণী:হোমো এরগ্যাস্টার জীবাশ্ম বিষয়শ্রেণী:১৯৮৪-এর প্রত্নতাত্ত্বিক আবিষ্কার